钦定古今图书集成/方舆汇编/职方典/第1185卷 > 《永乐塔》〈并序〉陈所志
## 钦定古今图书集成/方舆汇编/职方典/第1185卷 > 《永乐塔》〈并序〉陈所志

永乐塔在蕲水西北石门、华埠两山间，高耸出云霄。其初有石碑存，上镌“天福三年造” ，盖五代后汉隐帝时也。世传塔之层级凡十有二。元至正时，忽一夜雷震，去其三级，在今摄湖中，与水势自为消长。今其存者九级而已。人陟其顶，尚有丰隆轰残之迹。为诗纪之。

崛起修虹霹雳分，凌霄犹自叹孤群。欲寻天福三年
字，却憾健儿一炬焚。

按《天福》之碑，为贼刘六、刘七出油河时过此，焚掠而灭也。后崇祯丁丑，献贼盘踞其间，见其峥嵘突兀，疑其中有宝气。会土人有避寇于内者，贼逼数千人，冒死日掘下有铁柱，复越境求煤断之，诈为得宝剑兵书而去。今惟存其浮屠之址。